Na osnovu člana 23 stav 3 Zakona o nacionalnim stručnim kvalifikacijama ("Službeni list CG", broj 80/08), Ministarstvo prosvjete i nauke, donosi

**PRAVILNIK**

**O NAČINU I POSTUPKU IZDAVANJA I ODUZIMANJA LICENCE ZA RAD ISPITIVAČA, KAO I OBLIKU I SADRŽAJU LICENCE ZA RAD ISPITIVAČA**

(Objavljen u "Sl. listu Crne Gore", br. 46 od 6. avgusta 2010)

**Sadržaj pravilnika**

**Član 1**

     Ovim pravilnikom bliže se propisuje način i postupak izdavanja i oduzimanja licence za rad ispitivača (u daljem tekstu: licenca), kao i oblik i sadržaj licence za rad ispitivača.

**Pokretanje postupka za izdavanje licence**

**Član 2**

     Postupak za izdavanje licence pokreće kandidat za ispitivača podnošenjem zahtjeva za izdavanje licence Ispitnom centru.
     Uz zahtjev iz stava 1 ovog člana, kandidat za ispitivača prilaže dokaze o ispunjenosti uslova iz člana 22 Zakona o nacionalnim stručnim kvalifikacijama.

**Komisija za provjeru ispunjenosti uslova**

**Član 3**

     Ispunjenost uslova za dobijanje licence utvrđuje stručna komisija koju obrazuje Ispitni centar.
     Komisija iz stava 1 ovog člana ima tri člana i čine je predstavnik Ispitnog centra i dva člana koji imaju licencu za odgovarajuću stručnu kvalifikaciju.
     Bliži sastav i način rada komisiJe iz stava I ovog člana utvrđuje se aktom o obrazovanju.

**Prijedlog za izdavanje licence**

**Član 4**

     Na osnovu izvještaja komisije, Ispitni centar formira prijedlog za izdavanje licence kandidatu koji ispunjava propisane uslove, i dostavlja organu državne uprave nadležnom za poslove prosvjete (u daljem tekstu: Ministarstvo).

**Izdavanje licence**

**Član 5**

     Na osnovu prijedloga iz člana [4](http://www.podaci.net/sllistcg/prikaz-b.php?db=&what=P-npiolr04v1046&draft=0&html=&nas=23154&nad=4&god=2010&status=1#clan4) ovog pravilnika, Ministarstvo izdaje licencu u roku od 15 dana od dana dobijanja prijedloga.

**Oblik i sadržaj licence**

**Član 6**

     Licenca se izdaje na obrascu koji je odštampan uz ovaj pravilnik i čini njegov sastavni dio.

**Oduzimanje licence**

**Član 7**

     Na postupak oduzimanja licence shodno se primjenjuju odredbe ovog pravilnika koje se odnose na izdavanje licence.

**Stupanje na snagu**

**Član 8**

     Ovaj pravilnik stupa na snagu osmog dana od dana objavljivanja u "Službenom listu Crne Gore".
     Broj: 04-3249
     Podgorica, 23. jula 2010. godine
     Ministar, Slavoljub Stijepović, s.r.